Nr. L 40/24 De Europæiske Fællesskabers Tidende 13. 2. 88 KOMMISSIONENS FORORDNING (EØF) Nr. 410/88 af 12. februar 1988 om fastsættelse for perioden fra den 1. januar til den 31. december 1988 af den største mængde af visse produkter inden for fedtstofsektoren, der kan overgå til frit forbrug i og importeres til Spanien KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Akten vedrørende Spaniens og Portugals Tiltrædelse, under henvisning til Rådets forordning (EØF) nr. 475/86 af 25. februar 1986 om fastsættelse af almindelige regler for kontrolordningen vedrørende de mængder af visse produkter inden for fedtstofsektoren, der overgår til frit forbrug i Spanien, og priserne på disse ()), særlig artikel '16, og ud fra følgende betragtninger : For 1988 har den samlede foreløbige forsyningsopgørelse, der er fastsat i artikel 4 i forordning (EØF) nr. 475/86, ikke kunnet udarbejdes inden udgangen af januar 1988; der har dog kunnet udarbejdes en delopgørelse i overens- stemmelse med artikel 4, stk. 3, andet afsnit, i forordning (EØF) nr. 475/86 og artikel 1, stk. 1, i Kommissionens forordning (EØF) nr. 1183/86 af 21. april 1986 om gennemførelsesbestemmelserne  for  kontrolordningen vedrøreride de mængder af visse produkter inden for fedt- stofsektoren, der overgår til frit forbrug i Spanien, og priserne på disse (?), senest ændret ved forordning (EØF) nr. 3771/87 () ; dokumenterne i forbindelse med gennem- førelse af almindelig import af de produkter, der er anført i artikel 1, stk. 1, litra c) og d), i forordning (EØF) nr. 1183/86 skal udstedes fra den 1. februar 1988 ; derfor bør det for disse produkter fastsættes, hvilke maksimums- mængder der kan overgå til frit forbrug i og importeres til Spanien ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Fedtstoffer — UDSTEDT FØLGENDE FORORDNING : Artikel 1 For perioden 1. januar til 31. december 1988 fastsættes de mængder af de i artikel 1, stk. 1, litra c) og d), i forordning (EØF) nr. 1183/86 anførte produkter, der kan overgå til frit forbrug i Spanien, således : c) 65 000 tons andre olier og fedtstoffer til konsum d) — 12000 tons hørolie, ricinusolie og kinatræsolie — 12 000 tons sojaolie — 25000 tons andre olier til andre formål end konsum. Artikel 2 For perioden 1. januar til 31. december 1988 fastsættes de mængder af de i artikel 1, stk. 1, litra c) og d), i forordning (EØF) nr. 1183/86 anførte produkter, der kan importeres til Spanien, således : c) 57 500 tons åndre olier og fedtstoffer til andre formål end konsum d) — 12000 tons hørolie, ricinusolie og kinatræsolie — 0 tons sojaolie — 25000 tons andre olier til andre formål end konsum. Artikel 3 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra den 1. januar 1988. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 12. februar 1988. () EFT nr. L 53 af 1. 3. 1986, s. 47. () EFT nr. L 107 af 24. 4. 1986, s. 17. P) EFT nr. L 355 af 17. 12. 1987, s. 17. På Kommissionens vegne Frans ANDRIESSEN Næstformand